b'\n_START_ARTICLE_\nHarriet Beecher Stowe\n_START_SECTION_\n\xc5\xbdivljenje\n_START_PARAGRAPH_\nKmalu po rojstvu je ostala brez matere. Zato se je mo\xc4\x8dno navezala na starej\xc5\xa1o sestro, ki je postala njena vzgojiteljica in u\xc4\x8diteljica. Njeno \xc5\xbeivljenje je potekalo povsem umirjeno in obi\xc4\x8dajno. Kmalu se je poro\xc4\x8dila, postala je mati in gospodinja. Pri\xc4\x8dela je pisati \xc4\x8drtice. Leta 1839 pa se je zgodil dogodek, ki je zaznamoval njeno pisateljsko pot. V njen dom se je zatekla pobegla su\xc5\xbenja. Harriet ji je pomagala re\xc5\xa1iti se pred preganjalci._NEWLINE_Pripoved pobegle su\xc5\xbenje ji je nato slu\xc5\xbeila kot predloga za svoj najbolj znan roman, ki je povzro\xc4\x8dil valove navdu\xc5\xa1enja na severu in obilo zgra\xc5\xbeanja na jugu dr\xc5\xbeave. Tam so ji o\xc4\x8ditali celo sramotenje dr\xc5\xbeave in slaboumnost._NEWLINE_Po ameri\xc5\xa1ki dr\xc5\xbeavljanski vojni in odpravi su\xc5\xbeenjstva jo je tedanji predsednik Abraham Lincoln povabil na obisk. Napol v \xc5\xa1ali jo je vpra\xc5\xa1al:\xc2\xa0\xc2\xbbVi ste torej tista mala \xc5\xbeena, ki je izzvala tako veliko vojno?\xc2\xab'